**TERTIB ACARA**

 **PARTANGIANGAN DI GAREJA**

 HKBP RESSORT KRAMAT JATI

Kamis, 09 September 2021 Pkl. 19.30 WIB

1. **MARENDE BE. No. 11 :1-2 “AHA MA ENDEHONOKU”**

Aha ma endehonongku, asa pujionku Ho

Ale Tuhan Debatangku, sai urupi au gogo

Ai ndang tarpajojor ahu, asi ni rohaM di ahu

Ala ni hupuji Ho tung marribu hali do

Sai sungguli ma rohangku mangendehon gogoMi

Dohot asi ni rohaMu, rodi habasaronMi

Ai i do dihatindangkon tondi dohot pamatanghu

Ala ni hupuji Ho tung marribu hali do

1. **VOTUM + INTROITUS + TANGIANG**

Marhitehite Goar ni Debata Ama dohot Goar ni AnakNa, Tuhan Jesus Kristus dohot Goar ni Tondi Parbadia, na tumompa langit dohot tano on. Amen. Tung ise ma donganku di angka banua ginjang ? jala dungkon ni Ho, ndang adong dihalomohon rohangku tano on. Nang pe merus sibukhu dohot rohangku, sai Debata do partanobatoan ni rohangku jala parjambaranku salelenglelengna. HALELUYA!. **Martangiang ma hita !** Ale Tuhan Debata, Pargogo na so hatudosan jala Parasiroha! Hupaserep hamirohanami tu joloM jala hupangido hami tu Ho : Sai lehon asi no rohaM manggohi rohanami, jala sondangi rohanami marhitehite TondiM, asa lam hutinggalhon hami nasa dosanami, jala hutangihon hami HataM na badia i. sai paian ma HataM di bagasan rohanami, asa marparbue na denggan hami. Hupangido hami saluhutna i marhitehite Tuhan Jesus Kristus Tuhannami. **Amen.**

1. **MANJAHA EPISTEL : MARKUS 8 : 31-38**

**L :**  Jadi dipungka ma mangajari nasida: Ia anak ni jolma i ingkon godang do sitaononna, ingkon bolongkonon ni angka sintua dohot malim dohot sibotosurat do ibana, laos pusaonna do; dung i mulak mangolu do di ari patoluhon.

***J :*** *Patar do dipaboa hata i. Alai diarahon si Petrus ma Ibana, disolsoli ma Ibana.*

**L :** Alai humusor ma anggo Ibana, dipanotnoti ma angka siseanna i, dipinsang ma si Petrus, ninna ma: Laho ma ne ho, bolis, sian lambungkon; ai ndang na diparrohahon ho na di Debata, angka na di jolma do.

***J :*** *Laos dijou ma natorop i rap dohot siseanna, didok ma tu nasida: Nasa na giot mangihuthon Ahu, disoadahon ma dirina, dituhuk ma silang na tu ibana i, diihuthon ma Ahu.*

**L *:*** Ai na naeng paluahon hosana, mangagohonsa do; alai na agoan hosa ala ni Ahu dohot ala ni barita na uli i, i do paluahonsa.

***J :*** *Ai aha ma antong gunana di jolma, nang liat portibi on diomo, anggo mago do hosana?*

**L *:*** Ai aha do na tarlehon jolma bahen tobus ni hosana?

***J :*** *Asa molo adong na maila ala ni Ahu manang ala ni hatangki pe maradophon bangso pangalangkup jala pardosa on, laos maila do Anak ni jolma i sogot mangkatindangkon i, di na ro Ibana di bagasan hasangapon ni Amana rap dohot surusuruan angka na badia i.*

**L :****I ma sahatna, martua do na tumangihon hata ni Debata jala na umpeopsa.**

**L/H : Amen**

1. **MARENDE BE. NO. 695 : 1 “JESUS TUHANKU DI HO MA AU ON”**

Jesus Tuhanku di Ho ma au on

Asa mangihut tu Ho au tongtong

Gohi rohangku ingani au on

Sonang di Ho tongtong

O Tuhan togu ma au

O Tuhan togutogu ma au

Gohi rohangku ingani au on

Sonang di Ho tongtong

1. **TANGIANG PANGONDIANON**
2. **MARENDE BE NO. 730:1 “SAI PATAU MA AU TUHAN”**

Sai patau ma diringku ale Tuhan

 Papatarhon hinauliMi Tuhan

 Suru ma tondiMi saor tu rohangki

 Lao papatar HolongMu tu donganki

1. **JAMITA : MAZMUR 133 : 1-3**

133:1 Nyanyian ziarah Daud. Sungguh, alangkah baiknya dan indahnya, apabila saudara-saudara diam bersama dengan rukun!

133:2 Seperti minyak yang baik di atas kepala meleleh ke janggut, yang meleleh ke janggut Harun dan ke leher jubahnya.

133:3 Seperti embun gunung Hermon yang turun ke atas gunung-gunung Sion. Sebab ke sanalah TUHAN memerintahkan berkat, kehidupan untuk selama-lamanya.

1. **MARENDE BE. No. 656:1+3 “PARHAHAMARANGGION”**

**-Persembahan-**

Parhahamaranggion i, lam hot jala togu

Singkop ma hasadaon i, di Jesus i burju

Rap sauduran hita be marholong na tutu

Mardame, marlas roha ma di Jesus i tutu

Ai disagihon do ganup asiasiNa i

Asa ringgas huhut burju, di ulaonna i

Sai lam serep ma rohamu hombar tu Hata i

Parholong roha ma hamu maniru Tuhan i

1. **TANGIANG PELEAN + ALE AMANAMI + PASUPASU**

Ale Debata, Amanami na di banua ginjang, Ho do haroroan ni saluhut silehonlehon na denggan dohot nasa ulibasa na mauliutus.Hupasahat hami ma sian na nilehonMi tu hami, peleannami tu Ho. Sai jalo ma i gabe uap na hushus di joloM. Pasupasu ma i jala ramoti asa huparhaseang hami pelean on, patimbulhon harajaonMu di tongatonga ni HuriaM dohot di portibi on. Buhai ma rohanami marhitehite TondiM, asa lam hutanda hami godang ni silehonlehonMi tu hami, asa lam girgir hami mandak mauliate tu Ho, marhitehite Jesus Kristus Tuhannami. A m e n .

Rap ma hita mandok di tangiang **ALE AMANAMI…**

Ale Amanami na di banua ginjang ! Sai pinarbadia ma GoarMu ! Sai ro ma harajaonMu ! Sai saut ma lomo ni rohaM di banua tonga on songon na di banua ginjang ! Lehon ma tu hami sadari on hangoluan siapari ! Sesa ma dosanami songon panesanami di dosa ni dongan na mardosa tu hami ! Unang hami togihon tu pangunjunan ! Palua ma hami sian pangago ! Ai Ho do nampuna harajaon dohot hagogoon ro di hasangapon saleleng ni lelengna. A m e n ! **+ PASUPASU**

TUHAN YESUS MEMBERKATI